𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑑗

𑐩𑐶𑐳𑑂𑐬𑐫𑐵 𑐮𑐵𑐣𑐷 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵,  𑐂𑐟𑐶𑐴𑐵𑐳𑐫𑐵 𑐡𑐎𑐮𑐾 𑐣𑐵𑑄𑐖𑐵𑐥𑐶𑑄 𑐩𑐶𑐳𑐵𑐫𑑂 𑐕𑐩𑑂𑐴 𑐏𑑋 𑐰𑐫𑑂𑐎𑑅𑐫𑐵 𑐣𑐵𑑄 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑑗 𑐦𑐶𑐮𑑀𑐥𑐾𑐚𑐬  (𑐃.𑐥𑐹. 𑑖𑑙 -𑑑𑑒 𑐀𑐐𑐳𑑂𑐟, 𑐃.𑐥𑐹.𑑓𑑐 ) 𑐏𑑋 𑐰𑐫𑑂𑐎𑑅 𑐩𑐶𑐳𑑂𑐬𑐫𑑂 𑐳𑐶𑐎𑑄𑐡𑐬 𑐩𑐴𑐵𑐣𑐡𑑂𑐰𑐵𑐬𑐵 𑐣𑐶𑐬𑑂𑐢𑐵𑐬𑐶𑐟 𑐮𑐶𑐥𑐵𑐩𑑂𑐴 𑐦𑐵𑐬𑑀 𑐏𑑋 𑐰𑑄𑐱𑐖 𑐎𑐠𑑄, 𑐰𑐫𑑂𑐎𑑅 𑐕𑐩𑑂𑐴 𑐩𑑂𑐫𑐵𑐳𑐾𑐡𑑀𑐣𑐶𑐫𑐣 𑐬𑐵𑐖𑐎𑐸𑐩𑐵𑐬𑐷 𑐏𑑋 𑐰𑐫𑑂𑐎𑑅 𑐩𑐡𑐫𑐾𑐢𑐸𑑄𑐎𑐵, 𑐩𑐶𑐳𑑂𑐬 𑐊𑐖𑐶𑐥𑑂𑐚𑐳  𑐣𑐵𑑄𑐫𑐵 𑐬𑑀𑐩𑐣 𑐥𑑂𑐬𑐵𑐣𑑂𑐟 𑐖𑐸𑐰𑐣𑑋

𑐰𑐫𑑂𑐎𑑅𑐫𑐵 𑐖𑐷𑐰𑐣𑐫𑐵 𑐩𑐹 𑐋𑐟𑐶𑐴𑐵𑐳𑐶𑐎 𑐳𑑂𑐬𑑀𑐟 𑐥𑑂𑐮𑐹𑐚𑐵𑐬𑑂𑐎𑐫𑐵 𑐊𑑄𑐚𑐣𑐷𑐫𑐵   𑐖𑐷𑐰𑐣 𑐫𑐵 𑐀𑐣𑐸𑐰𑐵𑐡𑐟 𑐏𑑋Bradford, Ernle Dusgate Selby 2000. Cleopatra . Penguin Group. 9780141390147 ISBN
𑐊𑐣𑑂𑐚𑐣𑐷 𑐊𑐞𑑂𑐜 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵  𑐰𑐶𑐮𑐶𑐫𑐩 𑐱𑐾𑐎𑑂𑐳𑐥𑐶𑐫𑐬𑑄 𑐳𑐣𑑂 𑑑𑑖𑑐𑑓 𑐰  𑑑𑑖𑑐𑑗 𑐡𑐠𑐸𑐂 𑐔𑑂𑐰𑐫𑐵𑐡𑐶𑐐𑐸 𑐰𑐶𑐱𑑂𑐰𑐵𑐳 𑐡𑐹𑐐𑐸 𑐣𑐵𑑄𑐖𑐵𑑅𑐐𑐸 𑐰𑐶𑐫𑑀𑐐𑐵𑐣𑑂𑐟 𑐏𑑋  𑐠𑑂𑐰 𑐡𑐎𑐮𑐾 𑐣𑑂𑐴𑑂𑐫𑑅 𑐳𑐣𑑂 𑑑𑑖𑑒𑑓𑐳 𑐢𑑂𑐰𑐵𑐐𑐸 𑐖𑐸𑐮𑑋 

 𑐖𑐷𑐰𑐣 
𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐰𑑅 𑐃𑐫𑐵 𑐩𑐶𑐳𑑂𑐬𑐫𑐵 𑐬𑐵𑐖𑐢𑐵𑐣𑐷 𑐀𑐮𑐾𑐎𑑂𑐖𑐵𑐣𑑂𑐡𑑂𑐬𑐶𑐫𑐵𑐫𑑂 𑐧𑐸𑐐𑐸 𑐏𑑋 𑐰𑐫𑑂𑐎𑑅 𑑑𑑘𑐡𑑄 𑐡𑐸𑐧𑐶𑐮𑐾 𑐰𑐫𑑂𑐎𑑅𑐫𑐵 𑐀𑐧𑐸, 𑐳𑐸 𑐖𑐸𑐖𑐸 𑐣𑑄 𑐏, 𑐩𑐡𑐫𑐵𑐡𑐶𑐮𑑋  𑐰𑐫𑑂𑐎𑑅 𑐰 𑐰𑐫𑑂𑐎𑑅𑐫𑐵 𑐎𑐶𑐖𑐵, 𑐚𑐶𑐮𑐾𑐩𑐷 𑑑𑑓𑐩𑑂𑐴 𑐩𑐶𑐳𑑂𑐬𑐫𑐵 𑐱𑐵𑐳𑐎 𑐖𑐸𑐫𑐵𑐡𑐶𑐮𑑋 𑐰𑐫𑑂𑐎𑑅 𑐮𑐵𑐣𑐷 𑐰 𑐰𑐫𑑂𑐎𑑅𑐫𑐵 𑐎𑐶𑐖𑐵 𑐖𑐸𑐖𑐸 𑐖𑐸𑐫𑐵𑐡𑐶𑐮𑑋 𑐰𑐫𑑂𑐎𑑅𑐫𑐵 𑐎𑐶𑐖𑐵 𑑑𑑒𑐡𑑄 𑐖𑐎𑑂𑐎 𑐡𑐹𑐐𑐸𑐮𑐶𑑄 𑐰𑐫𑑂𑐎𑑅 𑐰𑐵𑐳𑑂𑐟𑐰𑐶𑐎 𑐱𑐵𑐳𑐎 𑐖𑐸𑐫𑐵𑐡𑐶𑐮𑑋 

𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑑄 𑐡𑐬𑐧𑐵𑐬𑐶𑐫𑐵𑐟𑐫𑐾𑐐𑐸 𑐡𑐠𑐸𑐂 𑐕𑐸𑑄 𑐱𑐟𑑂𑐬𑐸 𑐡𑐫𑐾𑐎𑐵𑐡𑐶𑐮𑑋 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑐫𑐵 𑐱𑐵𑐳𑐣𑐎𑐵𑐮 𑐴𑐶𑐖𑐜𑐵 𑐥𑐶𑐣𑑂𑐟𑐶𑐫𑐳 (Pothinus)𑐫𑐵 𑐣𑐾𑐟𑐺𑐟𑑂𑐟𑑂𑐰𑐫𑑂 𑐖𑐹𑐐𑐸  𑐡𑐬𑐧𑐵𑐬𑐶𑐫𑐵𑐟𑐫𑐾𑐐𑐸 𑐕𑐐𑐸 𑐲𑐜𑑂𑐫𑐣𑑂𑐟𑑂𑐬𑑄 𑐎𑑂𑐰𑐔𑐵𑐮𑑋 𑐎𑐬𑐶𑐧 𑑕𑑑 𑐳𑐾 𑑔𑑘 𑐃𑐳𑐵 𑐥𑐹𑐬𑑂𑐰 𑐡𑐠𑐸𑐂 𑐂𑐩𑐶𑐳𑑄 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑐫𑐵𑐟 𑐳𑐟𑑂𑐟𑐵𑐔𑑂𑐫𑐹𑐟 𑐫𑐵𑐣𑐵 𑐚𑑀𑐮𑐾𑐩𑐷𑐫𑐵𑐟 𑐕𑐩𑑂𑐴 𑐖𑐎𑑂𑐎 𑐱𑐵𑐳𑐎 𑐡𑐫𑐾𑐎𑐮𑑋 𑐮𑐶𑐔𑑂𑐰𑑅𑐎𑐠𑑄, 𑐰𑐫𑑂𑐎𑐮𑑄 𑐡𑐾𑐫𑑂 𑐟𑑂𑐰𑐟𑐾 𑐩𑐵𑐮𑑋  𑐚𑑀𑐮𑐾𑐩𑐷 𑐖𑐸𑐖𑐸 𑐖𑐸𑐳𑐵𑑄 𑐩𑐔𑐵 𑐖𑐎𑑂𑐎 𑐖𑐹𑐐𑐸𑐮𑐶𑑄 𑐥𑐶𑐣𑑂𑐟𑐶𑐫𑐳 𑐰 𑐄𑐂𑐐𑐸 𑐥𑐸𑐔𑑅 𑐩𑐶𑐳𑑂𑐬𑐫𑐵 𑐢𑐵𑐠𑐾𑑄𑐫𑐵 𑐱𑐵𑐳𑐎 𑐖𑐸𑐮𑑋

 𑐳𑐶𑐖𑐬 𑐰 𑐥𑐩𑑂𑐥𑐾𑐂 
𑐰 𑐃𑐮𑐾 𑐣𑐶𑐩𑑂𑐴 𑐬𑑀𑐩𑐣 𑐖𑐣𑐬𑐮𑐟 𑐬𑑀𑐩𑐣 𑐐𑐞𑐬𑐵𑐖𑑂𑐫𑐫𑐵 𑐣𑐾𑐟𑐺𑐟𑑂𑐟𑑂𑐰𑐫𑐵 𑐣𑐶𑑄𑐟𑐶𑑄 𑐮𑑂𑐰𑐵𑐣𑐵𑐔𑑂𑐰𑐣𑑋 𑐂𑐥𑐶𑑄 𑐥𑐩𑑂𑐥𑐾𑐂 𑐰 𑐖𑐸𑐮𑐶𑐫𑐳 𑐳𑐶𑐖𑐬 𑐏𑑋 𑐖𑐸𑐮𑐶𑐫𑐳 𑐳𑐶𑐖𑐬𑑄 𑑔𑑘 𑐃.𑐥𑐹.𑐳 𑐫𑐰𑐣𑐫𑑂 𑐖𑐹𑐐𑐸 Pharsalus𑐫𑐵 𑐮𑑂𑐰𑐵𑐥𑐸𑐂 𑐥𑐩𑑂𑐥𑐾𑐂𑐫𑐵𑐟 𑐧𑐸𑐎𑐮𑑋 𑐥𑐩𑑂𑐥𑐾𑐂 Pharsalus𑐣𑑄 𑐩𑐶𑐳𑑂𑐬𑐫𑑂 𑐧𑐶𑐳𑐸𑑄𑐰𑐣 𑐰 𑐀𑐣 𑐚𑐮𑐾𑐩𑐷𑐫𑐵    𑐁𑐡𑐾𑐱𑐫𑑂 𑐰𑐫𑑂𑐎𑑅𑐫𑐵𑐟 𑐳𑑂𑐫𑐵𑐣𑐵𑐧𑐶𑐮𑑋 

𑐟𑐮𑐾𑐩𑐷 𑐰 𑐰𑐫𑑂𑐎𑑅𑐫𑐵 𑐳𑐩𑐬𑑂𑐠𑐎𑐟𑐫𑐾𑐳𑑄 𑐳𑐶𑐖𑐬 𑐥𑑂𑐬𑐳𑐣𑑂𑐣 𑐖𑐸𑐂 𑐢𑐿𑐐𑐸 𑐨𑐮𑐳𑐵 𑐎𑐵𑐳𑐵𑑄 𑐠𑑂𑐰 𑐕𑐐𑐹 𑐟𑑅𑐢𑑄𑐐𑐸 𑐨𑐹𑐮 𑐖𑐸𑐰𑐣𑑋 𑐳𑐶𑐖𑐬𑑄 𑐠𑑅𑐐𑐸 𑐰𑐶𑐬𑐸𑐡𑑂𑐢 𑐮𑑂𑐰𑐵𑐥𑐶𑑄 𑐫𑐎𑑂𑐰 𑐳𑐶𑐣𑐾𑐚𑐬𑐟𑐫𑐾𑐟 𑐩𑐵𑐦𑐷 𑐧𑐶𑐢𑐸𑑄𑐎𑐸𑐐𑐸 𑐖𑐸𑐮𑑋 𑐰𑐫𑑂𑐎𑑅𑐫𑐵 𑐄𑐡𑑂𑐡𑐾𑐱𑑂𑐫 𑐬𑑀𑐩𑐫𑑂 𑐱𑐵𑐣𑑂𑐟𑐶𑐫𑐵 𑐰𑐵𑐟𑐵𑐰𑐬𑐞𑐫𑐵 𑐖𑐐 𑐡𑐫𑐾𑐎𑐶𑐐𑐸 𑐏𑑋 𑐥𑐩𑑂𑐥𑐾𑐂𑐫𑐵 𑐴𑐟𑑂𑐫𑐵𑑄 𑐳𑐶𑐖𑐬𑐫𑐵 𑐫𑑀𑐖𑐣𑐵𑐫𑐵𑐟 𑐡𑐠𑐸𑑄𑐂 𑐔𑐵𑐣𑐵𑐕𑑂𑐰𑐮𑑋 𑐗𑐣𑑂, 𑐥𑐩𑑂𑐥𑐾𑐂 𑐕𑐩𑑂𑐴 𑐬𑑀𑐩𑐣 𑐎𑐣𑑂𑐳𑐸𑐮 𑐰 𑐳𑐶𑐖𑐬𑐫𑐵 𑐕𑐩𑑂𑐴 𑐖𑐎𑑂𑐎 𑐩𑑂𑐴𑑂𑐫𑐵𑐫𑑂 𑐖𑐸𑐮𑐶𑐫𑐵𑐫𑐵 𑐰𑐶𑐢𑐸𑐬 𑐖𑐸𑐫𑐵𑐔𑑂𑐰𑐣𑑋 𑐀𑐗, 𑐥𑑀𑐩𑑂𑐥𑐾𑐂𑐫𑐵𑐟 𑐠𑑅𑐐𑐸 5𑐩𑑂𑐴𑐩 𑐎𑐮𑐵 𑐰 𑐩𑐳𑑂𑐟𑐫𑐾𑐐𑐸 𑐣𑑂𑐴𑑂𑐫𑑅𑐣𑐾 𑐂𑐥𑐶𑑄 𑐖𑐴𑐵𑐖𑐫𑑂 𑐡𑐸𑐧𑐶𑐮𑐾 𑐰 𑐥𑐩𑑂𑐥𑐾𑐂 𑐖𑐴𑐵𑐖𑑄 𑐥𑐶𑐴𑐵𑑄 𑐖𑐎𑑂𑐎 𑐰𑑅𑐧𑐶𑐮𑐾 𑐳𑑂𑐫𑐵𑐣𑐵𑐧𑐶𑐮𑑋 𑐠𑐸𑐎𑐶𑐮𑐶𑑄 𑐥𑐩𑑂𑐥𑐾𑐂𑐫𑐵 𑐱𑐎𑑂𑐟𑐶𑐱𑐵𑐮𑐷 𑐥𑐬𑐶𑐰𑐵𑐬 𑐰 𑐳𑐩𑐬𑑂𑐠𑐎𑐟𑐫𑐾𑐳𑑄 𑐳𑐶𑐖𑐬𑐫𑐵𑐟 𑐐𑐧𑑂𑐮𑐾𑑄 𑐩𑐮𑑂𑐰𑐩𑑄𑐎𑐶𑐐𑐸 𑐰 𑐣𑑂𑐴𑐫𑐵𑐧𑐶𑐮𑐾𑑄 𑐱𑐟𑑂𑐬𑐸 𑐖𑐸𑐂𑐐𑐸 𑐳𑐸𑐣𑐶𑐱𑑂𑐔𑐶𑐟 𑐫𑐵𑐟𑑋

𑐀𑐮𑐾 𑐳𑐶𑐖𑐬 𑐩𑐶𑐳𑑂𑐬𑐫𑐵 𑐬𑐵𑐖𑐢𑐵𑐣𑐷 𑐀𑐮𑐾𑐎𑑂𑐖𑐾𑐣𑑂𑐡𑑂𑐬𑐶𑐫𑐵𑐫𑑂 𑐰𑐮𑑋 𑐁𑐬𑑂𑐠𑐶𑐎 𑐬𑐸𑐥𑑄 𑐩𑐶𑐳𑑂𑐬 𑐬𑑀𑐩𑐫𑐵 𑐩𑐣𑐸𑐟𑐫𑐾𑐟 𑐣𑐎𑐾𑐟 𑐐𑐵𑑅𑐎𑑂𑐎 𑐎𑐶 𑐡𑐹𑐐𑐸 𑐕𑐐𑐸 𑐀𑐣𑑂𑐣𑐨𑐞𑑂𑐜𑐵𑐬 𑐖𑐸𑐫𑐵𑐔𑑂𑐰𑐣𑑋 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑑄 𑐳𑐶𑐖𑐬𑐫𑐵𑐟 𑐰𑐫𑑂𑐎𑑅𑐫𑐵 𑐠𑑅𑐐𑐸 𑐴𑐾 𑐁𑐖𑐹𑐔𑐵𑑅𑐐𑐸 𑐥𑐴𑐮𑑄 𑐮𑐳𑐎𑐸𑐳 𑐫𑐵𑐣𑐵𑐡𑐶𑐮𑑋 𑐰𑐫𑑂𑐎𑑅 𑐕𑐐𑐸 𑐐𑐮𑐿𑑄𑐔𑐵𑐫𑑂 𑐡𑑂𑐫𑐣𑐵𑐡𑐶𑐮𑑋  𑐰𑐫𑑂𑐎𑑅𑐫𑐵 𑐔𑑂𑐫𑐟𑐫𑐾𑐳𑑄 𑐰𑑂𑐫𑑂𑐎𑑅𑐫𑐵𑐟 𑐡𑐸𑐣𑐾𑐟𑐫𑐵 𑐐𑐮𑐿𑑄𑐔𑐵 𑐥𑐶𑐣𑐾𑑄 𑐦𑑂𑐫𑐾𑐣𑐵𑐧𑐶𑐮𑑋 𑐰 𑐐𑐮𑐿𑑄𑐔𑐵 𑐳𑐶𑐖𑐬 𑐔𑑂𑐰𑐵𑐣𑐵𑐔𑑂𑐰𑑄𑐐𑐸 𑐮𑐵𑐫𑑂𑐎𑐹𑐮𑐶 𑐫𑑄𑐎𑐮𑑋 𑐐𑐵𑐬𑑂𑐜𑐟𑐫𑐾𑐳𑑄 𑐕𑐸𑑄 𑐩𑐣𑐸𑐟𑐵𑐫𑐾𑐳𑑄 𑐕𑐐𑐹 𑐐𑐮𑐿𑑄𑐔𑐵 𑐎𑑂𑐰𑐵𑐧𑐶𑐣𑐵𑐔𑑂𑐰𑑄𑐐𑐸 𑐏𑐣 𑐰 𑐂𑐩𑐶𑐟 𑐩𑐡𑐶𑐎𑐸𑐳𑐾𑑄 𑐰𑐣𑐾𑐧𑐶𑐮𑑋    𑐂𑐩𑐶𑐳𑑄 𑐰 𑐐𑐮𑐿𑑄𑐔𑐵 𑐳𑐶𑐖𑐬 𑐂𑐠𑐵𑐳𑐫𑑂 𑐠𑑂𑐫𑑄𑐎𑐮𑑋 𑐀𑐮𑐾 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐐𑐮𑐿𑑄𑐔𑐵𑑄 𑐥𑐶𑐴𑐵𑑄𑐰𑐮𑑋 𑐳𑐶𑐖𑐬 𑐰𑐫𑑂𑐎𑑅𑐣𑐵𑐥 𑐩𑐟𑐶𑐣𑐵𑐫𑑂 𑐎𑑂𑐰𑐧𑐵𑐮 𑐰 𑐂𑐥𑐶𑑄 𑐥𑑂𑐬𑐾𑐩𑐷 𑐖𑐸𑐮𑑋 𑐠𑑂𑐰 𑐃𑐮𑐾 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑑒𑑑𑐡𑑄 𑐰 𑐳𑐶𑐖𑐬 𑑕𑑒𑐡𑑄 𑐖𑐸𑐫𑐵𑐔𑑂𑐰𑐣𑑋

𑐳𑐶𑐖𑐬𑑄 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑐫𑐵𑐟 𑐴𑐵𑐣𑑄 𑐮𑐵𑐣𑐷 𑐡𑐫𑐾𑐎𑐶𑐐𑐸 𑐦𑐿𑐳𑐮𑐵 𑐫𑐵𑐣𑐵𑐡𑐶𑐮𑑋 𑐟𑐮𑐾𑐩𑐷𑐫𑐵𑐟 𑐠𑑂𑐰 𑐏𑑄 𑐩𑐫𑐾𑐮𑑋 𑐠𑐸𑐎𑐶𑐫𑐵 𑐣𑐶𑑄𑐟𑐶𑑄 𑐫𑐎𑑂𑐰 𑐮𑑂𑐰𑐵𑐥𑐹 𑐢𑐸𑑄𑐎𑐵 𑐳𑐶𑐖𑐬𑑄 𑐟𑑂𑐫𑐵𑐟𑑋 𑐟𑐮𑐾𑐩𑐷 𑐧𑐶𑐳𑐸𑑄𑐰𑐣𑐾𑐟 𑐳𑑂𑐰𑐧𑐶𑐮𑐾 𑐣𑐵𑐂𑐮 𑐏𑐸𑐳𑐶𑐂 𑐎𑐸𑐟𑐸𑑄 𑐰𑐣𑐵 𑐎𑑂𑐰𑐧𑐵𑐣𑐵 𑐳𑐶𑐟𑑋 𑐩𑐾𑐩𑑂𑐴 𑐔𑐶𑐢𑑄𑐩𑑂𑐴 𑐎𑐶𑐖𑐵 𑐖𑐸𑐖𑐸 𑐖𑐸𑐮 𑐰 𑐴𑐵𑐣𑑄 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐩𑐶𑐳𑑂𑐬𑐫𑐵 𑐰𑐵𑐳𑑂𑐟𑐰𑐶𑐎 𑐱𑐵𑐳𑐎 𑐖𑐸𑐮𑑋 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑑄 𑐖𑐸𑐮𑐶𑐫𑐳 𑐳𑐶𑐖𑐬𑐣𑐵𑐥 𑐂𑐴𑐶𑐥𑐵 𑐩𑐫𑐵𑐳𑐵𑑄 𑐂𑐩𑐶𑐐𑐸 𑐕𑐩𑑂𑐴 𑐎𑐵𑐫𑑂 𑐡𑐫𑐵𑐔𑑂𑐰𑐣𑑋 𑐰𑐫𑑂𑐎𑑅𑐫𑐵 𑐣𑐵𑑄 𑐳𑐶𑐖𑐬𑐶𑐫𑐣 𑐏𑑋 

𑐳𑐶𑐖𑐬𑐶𑐫𑐣 𑐧𑐸𑐖𑐎𑑂𑐎 𑐧𑐸𑐧𑐶𑐮𑐾 𑐳𑐶𑐖𑐬𑐫𑐵𑐟 𑐳𑐶𑐣𑐾𑐚𑐫𑑂 𑐳𑑂𑐫𑐵𑐣𑐵𑐧𑐶𑐮𑑋 𑑑𑑕 𑐩𑐵𑐬𑑂𑐔, 𑑔𑑔 𑐃.𑐥𑐹.𑐳 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐰 𑐰𑐫𑑂𑐎𑑅𑐫𑐵 𑐁𑐳𑐥𑐵𑐳𑐾 𑐬𑑀𑐩𑐫𑑂 𑐡𑐸𑐧𑐶𑐮𑐾 𑐴𑐾  𑐳𑐶𑐖𑐬𑐫𑐵𑐟 𑐳𑑂𑐫𑐵𑐣𑐵𑐧𑐶𑐮𑑋 𑐠𑑂𑐰 𑐢𑐸𑑄𑐎𑐵 𑐰𑐫𑑂𑐎𑑅 𑐩𑐶𑐳𑑂𑐬𑐫𑑂 𑐮𑐶𑐴𑐵𑑄𑐗𑐵𑐮𑑋

 𑐩𑐵𑐬𑑂𑐎 𑐊𑐣𑑂𑐚𑐣𑐷 𑐰 𑐀𑐎𑑂𑐚𑐾𑐨𑐶𑐫𑐣 
𑐳𑐶𑐖𑐬𑐫𑐵 𑐳𑐾𑐣𑐵𑐥𑐟𑐶 𑐩𑐵𑐬𑑂𑐎 𑐊𑐣𑑂𑐚𑐣𑐷 𑐰 𑐳𑐶𑐖𑐬𑐫𑐵 𑐰𑐿𑐢 𑐄𑐟𑑂𑐟𑐬𑐵𑐢𑐶𑐎𑐵𑐬𑐷 𑐀𑐎𑑂𑐚𑐾𑐨𑐶𑐫𑐣 𑐖𑐵𑐣𑐵 𑐳𑐶𑐖𑐬𑐫𑐵 𑐰𑐶𑐬𑐸𑐡𑑂𑐢 𑐲𑐜𑑂𑐫𑐣𑑂𑐟𑑂𑐬 𑐫𑐵𑐂𑐥𑐶𑑄𑐐𑐸 𑐥𑐸𑐔𑑅𑐫𑐵𑐟 𑐧𑐸𑐎𑐮𑑋 𑐠𑑂𑐰 𑐥𑐸𑐔𑑅𑐫𑐵 𑐣𑐾𑐟𑐺𑐟𑑂𑐟𑑂𑐰 𑐫𑐵𑐥𑐶𑑄 𑐧𑑂𑐬𑐸𑐚𑐳 𑐰 𑐎𑑂𑐫𑐵𑐳𑐶𑐫𑐳 𑐥𑐹𑐬𑑂𑐰𑐷 𑐨𑐹𑐩𑐢𑑂𑐫 𑐳𑐵𑐐𑐬𑐫𑑂 𑐠𑑅𑐐𑐸 𑐳𑐾𑐣𑐵 𑐫𑑄𑐎𑐵 𑐀𑐣𑐫𑐵 𑐫𑐎𑑂𑐰 𑐨𑐹𑐨𑐵𑐐 𑐠𑑅𑐐𑐸 𑐀𑐢𑐷𑐣𑐫𑑂 𑐣𑐶𑐫𑐣𑑂𑐟𑑂𑐬𑐞 𑐫𑐵𑐣𑐵𑐟𑐮𑑋 𑐠𑑂𑐰 𑐩𑐸𑐡𑑂𑐡𑐵 𑐀𑑄𑐟𑐟𑑅 𑐩𑑂𑐫𑐵𑐳𑐾𑐜𑑀𑐣𑐶𑐫𑐵𑐫𑐵 𑐦𑐶𑐮𑐶𑐥𑑂𑐥𑐷𑐫𑐵 𑐮𑑂𑐰𑐵𑐥𑐸𑑄 𑐳𑐶𑐢𑐫𑐾𑐎𑐮𑑋

𑐳𑐶𑐖𑐬𑐫𑐵 𑐠𑐵𑐫𑑂 𑐳𑑂𑐰𑑄𑐩𑑂𑐴 𑐳𑑄𑐫𑐸𑐎𑑂𑐟 𑐎𑐣𑑂𑐳𑐸𑐮𑐟𑐫𑐾𑐐𑐸 𑐣𑐶𑐎𑑂𑐰𑑅𑐐𑐸 𑐟𑑂𑐬𑐿𑐢𑐫𑐵 𑐬𑐸𑐥𑐫𑑂 𑐎𑐵𑐮𑑋 𑐂𑐩𑐶𑐐𑐸 𑐣𑐵𑑄 𑐀𑐎𑑂𑐚𑐾𑐨𑐶𑐫𑐣, 𑐩𑐵𑐬𑑂𑐎 𑐊𑐣𑑂𑐚𑐣𑐷 𑐰 𑐮𑐾𑐥𑐶𑐡𑐳 𑐏𑑋 𑐮𑐾𑐥𑐶𑐡𑐳 𑐕𑐩𑑂𑐴 𑐔𑐶𑐢𑑄𑐩𑑂𑐴 𑐥𑐵𑐟𑑂𑐬 𑐖𑐎𑑂𑐎 𑐏 𑐰 𑐳𑐵𑐩𑑂𑐬𑐵𑐖𑑂𑐫𑐫𑐵 𑐡𑐷𑐬𑑂𑐑𑐎𑐵𑐮𑐷𑐣 𑐨𑐵𑐐𑑂𑐫 𑐊𑐣𑑂𑐚𑐣𑐷 𑐰 𑐀𑐎𑑂𑐚𑐾𑐨𑐶𑐫𑐣𑐫𑐵 𑐕𑐐𑐸 𑐳𑑄𑐑𑐬𑑂𑐲𑑄 𑐣𑐶𑐬𑑂𑐞𑐫 𑐫𑐵𑐟𑑋 𑐩𑐵𑐬𑑂𑐎 𑐊𑐣𑑂𑐚𑐣𑐷 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐳𑑂𑐰𑐾𑐟 𑐰𑑅𑐧𑐶𑐮𑐾 𑐰𑐫𑑂𑐎𑑅𑐣𑐵𑐥 𑐩𑐟𑐶𑐣𑐵 𑐖𑐸𑐮, 𑐟𑐬 𑐊𑐣𑑂𑐚𑐣𑐷𑐫𑐵 𑐣𑑂𑐴𑐵𑐥𑐵 𑐴𑐾 𑐕𑐩𑑂𑐴 𑐎𑐮𑐵 𑐡𑐫𑐵𑐔𑑂𑐰𑐣𑑋 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑐫𑐵 𑐀𑐗 𑐳𑑂𑐰𑑄𑐩𑑂𑐴 𑐩𑐔𑐵 𑐡𑐟𑑋 𑐄𑐎𑐶𑐮𑐶 𑐣𑐶𑐩𑑂𑐴 𑐖𑐸𑐜𑐸𑐰𑐵 𑐖𑐸𑐮 𑐰 𑐳𑑂𑐰𑑄𑐩𑐾𑐳𑐶𑐫𑐵𑑃 𑐴𑐾 𑐀𑐧𑐸 𑐩𑐵𑐬𑑂𑐎 𑐊𑐣𑑂𑐚𑐣𑐷 𑐏𑑋 

𑐀𑐎𑑂𑐚𑐾𑐨𑐶𑐫𑐣 𑐰 𑐊𑐣𑑂𑐚𑐣𑐷 𑐡𑐠𑐸𑐫𑐵 𑐳𑑄𑐑𑐬𑑂𑐲 𑐟𑑅𑐔𑑂𑐰𑐫𑐵 𑐰𑐣 𑐰 𑐫𑐵𑐎𑐣𑑄 𑐴𑐾 𑐴𑐟𑐵𑑅 𑐖𑐸𑐰𑐣𑑋 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐟𑑅𑐩𑐶 𑐖𑐸𑐎𑐠𑑄 𑐰𑐫𑑂𑐎𑐮𑑄 𑐠𑑅𑐐𑐸 𑐢𑑂𑐫𑐾𑐧𑐵 𑐊𑐣𑑂𑐚𑐣𑐷𑐫𑐵 𑐐𑑂𑐰𑐴𑐵𑐮𑐶𑐂 𑐕𑑂𑐫𑐾𑐮𑑋 𑐟𑐬 𑐀𑐎𑑂𑐚𑐾𑐨𑐶𑐫𑐣𑑄 𑐴𑐟𑐵𑑅 𑐟𑑂𑐫𑐵𑐟𑑋 𑐰𑐫𑑂𑐎𑑅 𑐬𑑀𑐩𑐣 𑐳𑐵𑐩𑑂𑐬𑐵𑐖𑑂𑐫𑐫𑐵 𑐱𑐵𑐳𑐎 𑐖𑐸𑐫𑐵𑐡𑐶𑐮 𑐰 𑐀𑐐𑐳𑑂𑐚𑐳 𑐰𑐵 𑐳𑐶𑐖𑐬 𑐀𑐐𑐳𑑂𑐚𑐳𑐫𑐵 𑐣𑐵𑑄 𑐎𑐫𑐵𑐡𑐶𑐮𑑋 𑐰𑐫𑑂𑐎𑐮𑑄 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑑄 𑐩𑐶𑐳𑑂𑐬𑐫𑐵 𑐣𑐶𑐫𑐣𑑂𑐟𑑂𑐬𑐞 𑐠𑑅𑐐𑐸 𑐮𑑂𑐴𑐵𑐟𑐶𑐂 𑐎𑐫𑐵𑐡𑐶𑐮𑑋 𑐰𑐫𑑂𑐎𑑅𑐫𑐵 𑐬𑐵𑐖𑑂𑐫 𑐀𑐐𑐳𑑂𑐚𑐳𑐫𑐵 𑐀𑐢𑐷𑐣𑐫𑑂 𑐮𑐵𑐫𑐾𑐢𑐸𑑃𑐎𑐵 𑐰𑐫𑑂𑐎𑐮𑑄 𑐕𑐩𑑂𑐴 𑐊𑐳𑑂𑐥𑑄  (𑐰𑐶𑐲 𑐡𑐹𑐩𑑂𑐴 𑐧𑐷) 𑐠𑑅𑐂𑐟 𑐣𑑂𑐫𑐵𑐎𑐵 𑐁𑐟𑑂𑐩𑐴𑐟𑑂𑐫𑐵 𑐫𑐵𑐣𑐵𑐡𑐶𑐮𑑋 𑐊𑐣𑑂𑐚𑐣𑐷𑑄 𑐣𑑄 𑐁𑐟𑑂𑐩𑐴𑐟𑑂𑐫𑐵 𑐫𑐵𑐟𑑋 

𑐳𑐶𑐖𑐬𑐶𑐫𑐣𑐫𑐵𑐟 𑐀𑐎𑑂𑐚𑐾𑐨𑐶𑐫𑐣𑑄 𑐳𑑂𑐫𑐵𑐟 𑐰 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵𑐫𑐵 𑐩𑐾𑐩𑐾𑐥𑐶𑑄 𑐩𑐳𑑂𑐟𑐫𑐾𑐟  𑐬𑑀𑐩𑐫𑑂 𑐎𑐿𑐡𑐷𑐫𑐵 𑐬𑐹𑐥𑐫𑑂 𑐫𑑄𑐎𑐮𑑋 𑐂𑐥𑐶𑑄𑐂 𑐣𑐶𑐩𑑂𑐴 𑐩𑐦𑐸𑐫𑐵 𑐳𑐷𑐟 𑐟𑐬 𑐎𑑂𑐮𑐶𑐫𑑀𑐥𑑂𑐫𑐚𑑂𑐬𑐵𑐫𑐵 𑐩𑑂𑐴𑐵𑐫𑑂 𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐳𑐾𑐮𑐶𑐣 𑐡𑑂𑐰𑐶𑐟𑐷𑐫𑑄 𑐀𑐦𑑂𑐬𑐶𑐎𑐵𑐫𑐵 𑐣𑐸𑐩𑐶𑐡𑐶𑐫𑐵𑐫𑐵 𑐖𑐸𑐖𑐸 𑐖𑐸𑐧𑐵 𑐡𑑂𑐰𑐶𑐟𑐷𑐫𑐣𑐵𑐥 𑐂𑐴𑐶𑐥𑐵 𑐫𑐵𑐟𑑋  𑐀𑐎𑑂𑐚𑐾𑐨𑐶𑐫𑐣𑑄 𑐂𑐩𑐶𑐟 𑐩𑐵𑐄𑐬𑐶𑐚𑐵𑐣𑐶𑐫𑐵𑐫𑑂 𑐱𑐵𑐳𑐣 𑐫𑐵𑐫𑐾𑐟 𑐕𑑂𑐰𑐮𑑋 𑐂𑐩𑐶𑐳𑑄 𑐠𑑅𑐐𑐸 𑐡𑐎𑑂𑐰𑑄 𑐖𑐷𑐰𑐣 𑐀𑐣 𑐴𑐾 𑐩𑑂𑐰𑐵𑐟 𑐰 𑐩𑐳𑑂𑐟 𑐡𑐫𑐾𑐎𑐮𑑋Roller D.W. 2003. The world of Juba II and Kleopatra Selene: royal scholarship on Rome's African frontier . Routledge, London. 𑐥𑑂𑐬𑐵𑐔𑐷𑐣 𑐩𑐵𑐄𑐬𑐷𑐚𑐵𑐣𑐶𑐫𑐵 𑐬𑐵𑐖𑑂𑐫 𑐁𑐫𑐵𑑅𑐐𑐸 𑐥𑐱𑑂𑐔𑐶𑐩 𑐳𑐴𑐵𑐬𑐵𑐫𑐵 𑐡𑐎𑑂𑐲𑐶𑐞𑐫𑑂 𑐊𑐚𑑂𑐮𑐵𑐞𑑂𑐚𑐶𑐎 𑐟𑐚𑐫𑑂, 𑐁𑐢𑐸𑐣𑐶𑐎 𑐩𑐵𑐄𑐬𑐷𑐚𑐵𑐣𑐶𑐫𑐵 𑐡𑐹𑐐𑐸 𑐠𑐵𑐳𑐫𑑂 𑐩𑐮𑐵 𑑋 𑐀𑐧𑐶𑐮𑐾𑐫𑐵 𑐬𑐵𑐖𑑂𑐫 𑐁𑑅𑐫𑐵 𑐀𑐮𑑂𑐖𑐾𑐬𑐶𑐫𑐵𑐡𑐹𑐐𑐸 𑐠𑐵𑐳𑐫𑑂 𑐡𑐫𑐵𑐔𑑂𑐰𑑄𑐐𑐸 𑐕𑐐𑐸 𑐧𑐬𑑂𑐧𑐬 𑐬𑐵𑐖𑐟𑐣𑑂𑐟𑑂𑐬 𑐏𑑋

𑐎𑑂𑐮𑐶𑐫𑑀𑐥𑑂𑐫𑐵𑐚𑑂𑐬𑐵 𑐐𑐸𑐮𑐶 𑐟𑑅𑐩𑐶 𑐢𑐂𑐐𑐸 𑐰𑐶𑐲𑐫𑐫𑑂 𑐫𑐎𑑂𑐰 𑐧𑐵𑐏𑑃𑐟 𑐡𑐸 𑐟𑐬 𑐠𑐸𑐎𑐶𑐫𑐵 𑐰𑐵𑐳𑑂𑐟𑐰𑐶𑐎𑐟𑐵𑐫𑐵 𑐧𑐵𑐬𑐾𑐫𑑂 𑐗𑐷 𑐥𑐎𑑂𑐎𑐵 𑐖𑐸𑐂 𑐩𑐦𑐸𑑋 𑐡𑐳𑐸, 𑐕𑐥𑐸 𑐧𑐵𑐏𑑃 𑐎𑐠𑑄 𑐰𑐫𑑂𑐎𑐮𑑄 𑐠𑑅𑐐𑐸 𑐕𑑂𑐫𑐾𑑄𑐐𑐸 𑐣𑐵𑐂𑐳𑐾 𑐔𑑂𑐰𑑄𑐎𑐾𑐟 𑐡𑐸𑐬𑐹𑐂 𑐩𑑀𑐴𑑀 𑐮𑑂𑐴𑐸𑐂𑐐𑐸 𑐫𑐵𑑋 𑐕𑐥𑐸 𑐩𑐾𑐐𑐸 𑐧𑐵𑐏𑑃 𑐎𑐠𑑄 𑐰𑐫𑑂𑐎𑐮𑑄 𑐊𑑄𑐚𑐣𑐷𑐣𑐵𑐥 𑐰𑐫𑑂𑐎𑐮𑑄 𑐡𑐎𑐮𑐾 𑐠𑐶𑐎𑐾𑐐𑐸 𑐣𑐳𑐵 𑐡𑐫𑐾𑐎𑐾𑐦𑐸 𑐢𑐎𑐵 𑐧𑐵𑐖𑐷 𑐟𑐮𑑋 𑐧𑐵𑐖𑐷 𑐟𑑂𑐫𑐵𑐫𑐾𑐟 𑐰𑐫𑑂𑐎𑐮𑑄 𑐕𑐐𑐸 𑐩𑑀𑐟𑐶𑐫𑐵 𑐣𑑂𑐴𑑂𑐫𑐵𑐫𑑂𑐥𑑄 𑐧𑐵𑐮𑐷 𑐰𑐵𑐄𑑃𑐥𑐵𑐄𑑃(𑐨𑐶𑐣𑐾𑐐𑐬)𑐂 𑐮𑑂𑐰𑐵𑐎𑐕𑑂𑐫𑐵𑐣𑐵 𑐟𑑂𑐰𑐣𑐵𑐡𑐶𑐮𑑋

 𑐮𑐶𑐢𑑄𑐳𑐵 

Category:𑐦𑐵𑐬𑑀